Lav et referat af nedenstående tekst:

Tekst:
Det ærgrede de fleste tilhængere af Frederikshavn White Hawks, at Dale Mitchell valgte at forlade klubben efter den forgangne sæson. Nu har høgene så været på rov, og de har nu tilknyttet en ny spiller, der kan være afløseren. Klubben meddeler i en pressemeddelelse, at de har fået en aftale med den 25-årige canadier, Dane Fox, der kommer fra den tyske ishockey-liga. -I Dane Fox får vi lidt den samme type som Mitchell. I de seneste to år i Nürnberg var han en stor publikumsyndling, og vi tror på han kan opnå samme status her i Frederikshavn. Han er en eksplosiv ishockeyspiller, der spiller hårdt, og som ikke er bange for at gå direkte mod målet. Han er en god skøjteløber, med et utrolig hårdt skud, skriver klubben om den nye mand i truppen og fortsætter: - Vi forventer, at Dane Fox bliver en topspiller i Metal Ligaen, og ser meget frem til at byde ham og hans kæreste velkommen til Frederikshavn om en måned. Seneste sæson blev Frederikshavn White Hawks nummer tre i Metalligaen.

Referat:
Frederikshavns ishockey-mandskab har nu fået spilleren, der kan være afløseren for Dale Mitchell.